Budyšin/Kamjenc/Wojerecy (SN/JaW). 2 656 dźěći je so loni w hornjołužiskich chorownjach narodźiło, 136 wjac hač lěta 2020. To wunjese naprašowanje SN.
Za Wojerecy mjenuje nowinski rěčnik jězorinoweho klinikuma Gernot Schweitzer ličbu 644 nowonarodźenych. To je 40 wjac hač lěto do toho. „302 holčkomaj a 342 hólčkam smy na swět pomhali. Dwanaće razow mějachmy porod dwójnikow.“ Při małym postupje wo „babyjowym boomje“ koronakrizy dla rěčeć nima Schweitzer za woprawnjene. Najwjac dźěći – 68 – je minjene lěto we Wojerecach w juliju na swět přišło, w septembrje bě jich 65 a w awgusće 64.
szl_Latn szl_Latn